Alanud on võistkondade registreerimine esmakordselt käivituvasse naiste saalijalgpalli meistriliigasse. Registreerimine kestab 1. oktoobrini.

Alates sellest hooajast alustab Eesti Jalgpalli Liit (EJL) esmakordselt naiste saalijalgpalli meistrivõistluste läbiviimist, kus selgub Eesti naiste meister saalijalgpallis. Varasemalt on läbi viidud naiste saalijalgpalli rahvaliiga turniiri.

Meistrivõistlustel osalemiseks tuleb võistkondadel esmalt saata jalgpalliliidule klubi registreerimise avaldus. Pärast seda luuakse klubile ERIS-es saalijalgpalli konto, kus saab allkirjastada kinnituse ja registreerida oma võistkond meistrivõistlustele. Täpsema informatsiooni leiab EJL-i koduleheküljelt.